CELEX: 62014CN0449
Language: fi
Date: 2014-09-25 00:00:00
Title: Asia C-449/14 P: Valitus, jonka DTS Distribuidora de Televisión Digital, S.A. on tehnyt 25.9.2014 unionin yleisen tuomioistuimen (kolmas jaosto) asiassa T-533/10, DTS Ditribuidora de Televisión Digital v. komissio, 11.7.2014 antamasta tuomiosta

10.11.2014   
            
            
               FI
            
            
               Euroopan unionin virallinen lehti
            
            
               C 395/27
            
         
      Valitus, jonka DTS Distribuidora de Televisión Digital, S.A. on tehnyt 25.9.2014 unionin yleisen tuomioistuimen (kolmas jaosto) asiassa T-533/10, DTS Ditribuidora de Televisión Digital v. komissio, 11.7.2014 antamasta tuomiosta
      (Asia C-449/14 P)
      (2014/C 395/33)
      Oikeudenkäyntikieli: espanja
      
         Asianosaiset
      
      
         Valittaja: DTS Distribuidora de Televisión Digital, S.A. (edustajat: abogado H. Brokelmann ja abogado M. Ganino)
      
         Muut osapuolet: Euroopan komissio, Telefónica de España, S.A., Telefónica Móviles España, S.A., Espanjan kuningaskunta ja Corporación de Radio y Televisión Española, S.A. (RTVE)
      
         Vaatimukset
      
      
                  —
               
               
                  On kumottava unionin yleisen tuomioistuimen asiassa T-533/10, DTS Distribuidora de Televisión Digital, S.A. v. komissio, 11.7.2014 antama tuomio, ja näin ollen on unionin tuomioistuimen perussäännön 61 artiklan perusteella
                  
                              —
                           
                           
                              unionin tuomioistuimen on sen käytettävissä hyväksyttävä unionin yleiselle tuomioistuimelle toimitetussa kannekirjelmässä esitetyt vaatimukset ja kumottava tukijärjestelmästä C38/09 (ex NN 58/09), jonka Espanja aikoo toteuttaa Corporación de Radio y Televisión Españolan (RTVE) hyväksi, 20.7.2010 tehty komission päätös 2011/1/EU, (1) tai
                           
                        
                              —
                           
                           
                              toissijaisesti palautettava asia unionin yleisen tuomioistuimen käsiteltäväksi, jotta se lausuu siitä ottaen huomioon unionin tuomioistuimen antaman tuomion
                           
                        
            
                  —
               
               
                  komissio ja sen vaatimuksia tukeneet väliintulijat on velvoitettava korvaamaan sekä valitusmenettelystä että asian käsittelystä unionin yleisessä tuomioistuimessa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      
                  1.
               
               
                  
                     Ensimmäinen valitusperuste, joka koskee SEUT 107 artiklan 1 kohdan rikkomista tuen käsitteen virheellisen tulkinnan vuoksi.
                  Valituksenalainen tuomio rikkoo SEUT 107 artiklan 1 kohtaa, koska siinä tulkitaan virheellisesti tuen käsitettä ja erityisesti niitä edellytyksiä, joiden on asiassa Laboratoires Boiron (2) annetun tuomion mukaan täytyttävä, jotta maksun voidaan katsoa olevan kiinteä osa tukitoimenpidettä.
               
            
                  2.
               
               
                  
                     Toinen valitusperuste, joka koskee SEUT 107 artiklan 1 kohdan rikkomista, koska valituksenalaisessa tuomiossa ei tarkasteta täydellisesti tuen olemassaoloa ja siinä otetaan Espanjan lainsäädäntö huomioon vääristyneellä tavalla.
                  Valituksenalaisella tuomiolla rikotaan SEUT 107 artiklan 1 kohtaa, koska siinä ei tarkasteta täydellisesti sitä, onko asiassa Régie Networks (1) annetussa tuomiossa vahvistettuja edellytyksiä noudatettu, jotta DTS:lle määrättyä maksua voitaisiin pitää RTVE:lle myönnetyn tukitoimenpiteen kiinteänä osana ja koska siinä otetaan Espanjan lainsäädäntö huomioon vääristyneellä tavalla.
               
            
                  3.
               
               
                  
                     Kolmas valitusperuste, joka koskee SEUT 106 artiklan 2 kohdan soveltamisessa tapahtunutta oikeudellista virhettä.
                  Valituksenalainen tuomio on oikeudellisesti virheellinen SEUT 106 artiklan 2 kohdan soveltamisen osalta. Siinä otetaan vääristyneellä tavalla huomioon DTS:n väitteet – joiden tarkoituksena on osoittaa, että menetelmä, jolla RTVE:lle myönnetty tuki on rahoitettu, vääristää kilpailua suhteettomalla tavalla – tulkitsemalla niitä niin, että ne koskevat itse tuen vaikutuksia eivätkä sen maksun vaikutuksia, joilla tuki rahoitetaan. Näin ollen valituksenalaisessa tuomiossa lausutaan kannekirjelmän vaatimusten lisäksi kohdista, joihin DTS ei ollut vedonnut kannekirjelmässään ja joita komissio ei ollut analysoinut päätöksessään, mikä muuttaa kanteen kohdetta ja ylittää unionin yleisen tuomioistuimen toimivallan rajat tuomioistuimen harjoittaman valvonnan alalla.
               
            
         (1)  EUVL L 1, s. 9.
      
         (2)  C-526/04, EU:C:2006:528.
      
         (1)  C-333/07, EU:C:2008:764.